Ploog
De Ploog is en Reedschop, wat in de Bueree bruukt warrt. De Buern kleit dormit den Bodden üm, dormit de schön locker is un ne’e Nehrstoffen för de Planten no baven kaamt. De Ploog ward ok bruukt, üm de olen Planten ünner de Eer to bringen. In de olle Tiet hefft de Buurn een, twee oder dree Peer vör den Ploog spannt, achter den Ploog güng een Knecht, de jümmer för de Richtung sorgen dää. Hüttaudags warrt de Ploog fast achter’n Trecker hangt. Dat gifft vele verschedene Oorden vun disse Maschinen in de Landweertschap. Jenadem wie groot de Trecker is gifft dat ünnerscheedlich vele Schoren un ok welk to’n dreihn.

Weblinks 

Ackerbo